Encyclopaedia Galactica - Alemannische Wikipedia

# Encyclopaedia Galactica

### Us der alemannische Wikipedia, der freie Dialäkt-Enzyklopedy

| Dialäkt: Markgräflerisch (Ebringe)

D' Encyclopaedia Galactica (EG) isch e fiktivi, zuechümftigi Enzylopädi, wo s'gesamte Wisse vu unserem Weltall in sich vereint. Si isch vu ere Galaxie-umspannende Gsellschaft mit Trilliarde Läbewese agsammelet worre.

Si wird vor allem in drei Werche benennt, deilwiis wird sogar us ihre zitiert:

- Im Imperiums/Foundation-Zyklus vum Isaac Asimov ab 1942.

  D'Enzyklopädi het dert e wichtigi Rolle inne, denn in ihre soll s'gsamte Wisse vu dr menschliche Zivilisation gsammelet un bewahrt werre, was sich aber no als e Tarnprojekt russtellt.
  Dr Asimov het d'Encyclopedia Galactica mit folgende Worte igefüehrt:
  "ENCYCLOPEDIA GALACTICA*
    * All quotations from the Encyclopedia Galactica here reproduced are taken from the 116th Edition published in 1020 F.E. by the Encyclopedia Galactica Publishing Co., Terminus, with permission of the publishers.", e Aspilig uf gegewärtigi Zitate us dr Encyclopædia Britannica.
  In Foundation's Edge, wo öppe 500 Johr nooch em Projektafang spilt, wird no d'Encyclopaedia Galactica as e permanent aktualisierti Computerdatebank beschriibe un nimmi as e druckts Werch.

- In Per Anhalter durch die Galaxis vum Douglas Adams.

  Die gnau Beziegig zue im Asimov sinere Encyclopaedia isch nit bechannt, aber mer cha devu usgo, dass es e bewussti Aspilig uf dr Asimov gsi isch.
  In Adams sinem Roman kritisiert dr Reiseführer „Per Anhalter durch die Galaxis“ d' Encyclopaedia Galactica as veraltet, langatmig un z'dür.
  The Hitchhiker's Guide to the Galaxy vergliicht sich mit dr EG usserdem in dr dytsche Ybersetzig wie folgt:
    In vielen der etwas lässigeren Zivilisationen am äußersten Ostrand der Galaxis hat der Reiseführer Per Anhalter durch die Galaxis die große Encyclopaedia Galactica als Standard-Nachschlagewerk für alle Kenntnisse und Weisheiten inzwischen längst abgelöst. Denn obwohl er viele Lücken hat und viele Dinge enthält, die sehr zweifelhaft oder zumindest wahnsinnig ungenau sind, ist er dem älteren und viel langatmigeren Werk in zweierlei Hinsicht überlegen.

    Erstens ist er ein bisschen billiger und zweitens stehen auf seinem Umschlag in großen, freundlichen Buchstaben die Worte KEINE PANIK.

Vermuetlich lähne sich sowohl dr Asimov wie au dr Adams an s'reale Vorbild vu dr Encyclopædia Britannica a.

- Im Buech un in dr Fernsehserie Cosmos vum Carl Sagan

  Dr Carl Sagan beschribt dert d'Encyclopaedia Galactica as e Gmeinschaftswerch vu vili galaktische Zivilisatione. E Thema, uf des er au in Contact aspilt.

## [ändere] Parallele in dr Realität

Wie so oft in dr Science Fiction, passiere vili Sache, wo mer in dr ferne Zuechumft asidlet, dann doch yberraschend schnell. Es isch allerdings umstritte, ob d' Wikipedia meh im Hitchhiker oder dr in Foundation's Edge beschribene Encyclopaedia Galactica ähnlet. Si het Elemente vu beidem, au wenn e Entwicklig eweg vum Hitchhiker in d'Richtig vu ere humorlose Enzyklopädi uverchennbar isch.

## [ändere] Referenze

1. H2G2 - BBC - h2g2 - The Hitchhiker's Guide to the Galaxy Earth Edition
2. Galaxy Quest - Wikipedia is a real-life Hitchhiker's Guide: huge, nerdy, and imprecise. By Paul Boutin Artikel im Slate Magazine vum Zischdig, 3. Mai 2005. Dr Paul Boutin vergliicht d'Wikipedia mit dr Encyclopedia Galactica vum Douglas Adams sinem The Hitchhiker's Guide to the Galaxy.
3. Encyclopaedia Galactica engl.

Dr Artikel basiert uf ´ra freie Ibersetzung vum Artikel „Encyclopaedia Galactica“ us dr dytsche Wikipedia. E Lischte mit de dörtige Autore kasch dörte aluege

Kategorie: Artikel uf Markgräflerisch | Film

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Dansk
- Deutsch
- English
- Español
- Suomi
- עברית
- Italiano
- 한국어
- Nederlands
- Português
- ไทย